ফয়সাল বিন আবদুল আজিজ
১৯০৬ সালের ১৪ এপ্রিল ফয়সাল বিন আবদুল আজিজ জন্মগ্রহণ করেন। তিনি তার বাবার তৃতীয় সন্তান। তার মা তারফা বিনতে আবদুল্লাহ বিন আবদুল লতিফ আল শাইখ। ১৯০২ সালে রিয়াদ জয়ের পর আবদুল আজিজ তাকে বিয়ে করেন। ফয়সালের মা ছিলেন আল আশ শাইখ পরিবারের সদস্য যা মুহাম্মদ ইবনে আবদুল ওয়াহাবের বংশধর। ফয়সালের নানা আবদুল্লাহ বিন আবদুল লতিফ ছিলেন আবদুল আজিজের অন্যতম ধর্মীয় শিক্ষক ও উপদেষ্টা।
সৌদি আরবের বাদশাহ
সৌদি আরবের বাদশাহ রাজ পরিবার আল সৌদের প্রধান ও প্রধানমন্ত্রী হিসেবে বিবেচিত হন। যুবরাজ উপপ্রধানমন্ত্রী হিসেবে দায়িত্বপালন করেন। ফয়সাল বিন আবদুল আজিজের পর থেকে বাদশাহরা দ্বিতীয় উপপ্রধানমন্ত্রী হিসেবে যুবরাজের উত্তরসুরি নিয়োগ দিয়েছেন।রাজকীয় পতাকায় সবুজ জমিনের উপর সাদা কালিতে তলোয়ার অঙ্কিত ও সুলুস লিপিতে শাহাদাহ্‌ (আল্লাহ ছাড়া কোনো ইলাহ নেই, মুহাম্মদ (সা) তার রাসুল) লেখা রয়েছে। এর নিচের ডান কোণে সোনালি কালিতে সৌদি আরবের জাতীয় প্রতীক অঙ্কিত রয়েছে।